Pielikums

Jūrmalas valstspilsētas pašvaldības rīkojumam

“Par konkursa “**Skaistākais Ziemassvētku noformējums**” organizēšanu”

**KONKURSA „Skaistākais Ziemassvētku noformējums” NOLIKUMS**

1. **VISPĀRĪGIE JAUTĀJUMI**
	1. Jūrmalas valstspilsētas administrācija (turpmāk – Administrācija) organizē konkursu “**Skaistākais Ziemassvētku noformējums**” (turpmāk – Konkurss), kura darbu iesniegšanas un vērtēšanas kārtība noteikta šajā nolikumā.
	2. Konkursa mērķi ir:
	3. veicināt Jūrmalas valstspilsētā Ziemassvētku noskaņas un svētkiem atbilstoša dekorējuma izgatavošanu un uzstādīšanu uz Jūrmalas valstspilsētas administratīvajā teritorijā esošo ēku fasādēm, logos, skatlogos, laukumos, pagalmos un sabiedrisko un publisko ēku iekštelpās;
	4. iesaistīt ikvienu pilsētas iedzīvotāju, uzņēmējus, kultūras un izglītības iestādes vizuāli pievilcīgas, estētiskas un Jūrmalai raksturīgas pilsētvides veidošanā arī ziemas periodā;
	5. parādīt un popularizēt sabiedrības radošo izpausmju daudzveidību;
	6. popularizēt vizuālā noformējuma mākslu kā sabiedrības līdzdalības formu.
2. Dalību Konkursā var pieteikt rakstiski, iesniedzot pieteikumu atbilstoši Konkursa nolikuma pielikumam (turpmāk – Konkursa dalībnieks).
3. Papildu informāciju par Konkursu var uzzināt, zvanot uz Administrācijas Pilsētplānošanas pārvaldi pa tālruni 20278443, liene.purmale@jurmala.lv.
4. Informācija par Konkursa nolikumu, vērtējuma rezultāti un Konkursa uzvarētāji tiks publicēti Jūrmalas valstspilsētas informatīvajā izdevumā un Jūrmalas valstspilsētas pašvaldības tīmekļa vietnē [www.jurmala.lv](http://www.jurmala.lv).
5. **KONKURSA NORISES KĀRTĪBA**
6. Konkursa dalībnieks laikā no 2023.gada 2.decembra līdz 2023.gada 26.decembrim iesniedz pieteikuma anketu un fotogrāfijas ar izveidoto svētku noformējumu Jūrmalas valstspilsētā: savā pagalmā, sabiedriskās un publiskās ārtelpās, sabiedriskās un publiskās iekštelpās.
7. Katrs konkursa dalībnieks var iesniegt ne vairāk kā divus svētku noformējumus. Par katru pieteikto noformējumu iesniedzot ne vairāk kā divas fotogrāfijas. Fotogrāfijas ar svētku noformējumu un aizpildītu pieteikuma anketu jāiesūta elektroniski uz foto@jurmala.lv. Iesūtītajām fotogrāfijām jābūt JPG formātā.
8. Konkursa dalībnieks noformējuma fotogrāfijas nosaukumā iekļauj: vārdu\_uzvārdu\_svētku\_noformējuma\_adresi.
9. Konkursam iesniegtos svētku noformējumus desmit darba dienu laikā pēc pieteikuma iesniegšanas termiņa beigām vērtēs ar Jūrmalas domes priekšsēdētāja rīkojumu apstiprināta Konkursa vērtēšanas komisija.
10. Svētku noformējumi tiks vērtēti šādās kategorijās:
	1. Ārtelpu svētku noformējums;
	2. Iekštelpu (publisko un sabiedrisko) svētku noformējums.
11. Svētku noformējumu vērtēs katrs Konkursa vērtēšanas komisijas loceklis, piešķirot attiecīgu punktu skaitu no 0 līdz 5 atbilstoši vērtēšanas kritērijiem:
	1. Noformējuma atbilstība konkursa tēmai;
	2. Autora radošā ideja;
	3. Kvalitatīvs mākslinieciskais izpildījums.
12. Konkursa vērtēšanas komisija pieņems lēmumu katrā no šī nolikuma 10.punktā noteiktajām kategorijām, par Konkursa uzvarētājiem nosakot tos, kuru svētku noformējums kopvērtējumā ieguvis vislielāko punktu skaitu.
13. Par Konkursa uzvarētāju tiks atzīts svētku noformējuma vietas vai objekta tiesiskais valdītājs.
14. Konkursa uzvarētāji saņems Jūrmalas valstspilsētas pašvaldības Pateicības rakstus un pārsteiguma balvas, kā arī labāko svētku noformējumu fotogrāfijas tiks publicētas Jūrmalas valstspilsētas pašvaldības tīmekļa vietnē www.jurmala.lv un sociālajos tīklos.

  **III. FOTOGRĀFIJU IZMANTOŠANAS TIESĪBAS**

1. Jūrmalas valstspilsētas pašvaldība iegūst tiesības bez maksas izmantot Konkursa dalībnieku iesniegtās fotogrāfijas.
2. Iesniedzot fotogrāfijas Konkursam, Konkursa dalībnieks bez atlīdzības piešķir Administrācijai neatsaucamas un teritoriāli neierobežotas darba mantiskās autortiesības, tajā skaitā tiesības darbu izstādīt, publicēt, izplatīt, publiskot, izmantot konkursa publicitātei arī tīmekļa vietnē [www.jurmala.lv](http://www.jurmala.lv).
3. Konkursa dalībnieks, iesniedzot darbus un parakstot pieteikumu, piekrīt visām Konkursa nolikuma prasībām un vienlaicīgi apliecina, ka iesniegtais darba saturs ir oriģināls un nav kopēts no citu autoru radītiem darbiem. Kā arī apliecina, ka darba saturs nepārkāpj trešo personu tiesības.
4. Izmantojot un publicējot Konkursa darbu, Administrācija norāda darba autoru vārdu un uzvārdu.

**IV. KONKURSA DALĪBNIEKU PERSONAS DATU APSTRĀDE**

1. Administrācija nodrošina Konkursa dalībnieku fizisko personu datu aizsardzību atbilstoši normatīvo aktu prasībām.
2. Konkursa dalībnieku personas datu apstrādes pārzinis ir Administrācija, kontaktinformācija: Jomas iela 1/5, Jūrmala, LV-2015, tālrunis 67093849, elektroniskā pasta adrese: pasts@jurmala.lv.
3. Iegūto Konkursa dalībnieku datu apstrādes mērķis ir nodrošināt dalību Konkursā un risināt ar Konkursu saistītos organizatoriskos jautājumus:

21.1.Vārds un uzvārds ir nepieciešams, lai identificētu konkrētu personu kā darba/-u autoru;

21.2.Tālruņa numurs un e-pasta adrese ir nepieciešama, lai vajadzības gadījumā sazinātos ar Konkursa dalībnieku.

1. Personas datu apstrādes ilgums:

22.1.Administrācija saziņas nolūkos līdz Konkursa beigām glabās konkursā neuzvarējušo dalībnieku personas datus (vārds, uzvārds, tālruņa numurs un e-pasta adrese);

22.2. Konkursa uzvarētāju personas dati (vārds, uzvārds, tālruņa numurs un e-pasta adrese) tiks glabāti, kamēr būs spēkā Konkursa dalībnieku piekrišana attiecīgo personas datu apstrādei, lai nodrošinātu Konkursa dalībnieku kā darbu autoru identifikāciju un iespēju sazināties saistībā ar darbu izmantošanu;

1. Konkursa dalībniekam ir tiesības pieprasīt, lai Administrācija dzēš viņa iesūtītos personas datus. Līdz ar Konkursa dalībnieka iesūtīto personas datu dzēšanu Konkursa dalībnieks tiek izslēgts no turpmākās dalības Konkursā.
2. Ja Konkursa dalībnieks līdz Konkursa rezultātu paziņošanas dienai atsauc savu dalību Konkursā, Administrācija nekavējoties dzēš savā rīcībā esošos attiecīgā Konkursa dalībnieka personas datus.